CELEX: 62010FN0058
Language: el
Date: 2010-07-16 00:00:00
Title: Υπόθεση F-58/10: Προσφυγή-αγωγή της 16ης Ιουλίου 2010 — Allgeier κατά FRA

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/27
            
         Προσφυγή-αγωγή της 16ης Ιουλίου 2010 — Allgeier κατά FRA
   (Υπόθεση F-58/10)
   ()
   2010/C 260/37
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: Timo Allgeier (Βιέννη, Αυστρία) (εκπρόσωποι: L. Levi και M. Vandenbussche, δικηγόροι)
   
      Καθού-εναγόμενος: Οργανισμός Θεμελιωδών Δικαιωμάτων της Ευρωπαϊκής Ένωσης
   
      Αντικείμενο και περιγραφή της διαφοράς
   
   Πρώτον, ακύρωση της αποφάσεως του καθού να μη δώσει συνέχεια στην καταγγελία περί ηθικής παρενόχλησης που υπέβαλε o προσφεύγων. Δεύτερον, αναγνώριση του γεγονότος ότι ο προσφεύγων υπέστη ηθική παρενόχληση από τους ανωτέρους του και αίτημα αποζημίωσης για αποκατάσταση της υλικής ζημίας και της ηθικής βλάβης.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Οργανισμού Θεμελιωδών Δικαιωμάτων, της 16ης Οκτωβρίου 2009, περί απορρίψεως των ισχυρισμών του προσφεύγοντος-ενάγοντος στο μέτρο που δεν αναγνωρίζει ότι υπήρξε θύμα ηθικής παρενόχλησης εκ μέρους των M. και A. και, εφόσον είναι αναγκαίο, να ακυρώσει την απόφαση της 6ης Απριλίου 2010 με την οποία απορρίφθηκε η καταγγελία,
            
         
               —
            
            
               να αναγνωρίσει ότι ο προσφεύγων-ενάγων υπήρξε θύμα ηθικής παρενόχλησης εκ μέρους των M. και A. και να επιβάλει τις αναγκαίες πειθαρχικές ποινές, ή, επικουρικώς, (i) να κινήσει νέα διοικητική έρευνα, δίκαιη, ανεξάρτητη και αμερόληπτη με τη δημιουργία μιας ομάδας εμπειρογνωμόνων για τη διεξαγωγή της διοικητικής έρευνας και (ii) να λάβει όλα τα αναγκαία μέτρα για να καταστεί δυνατή μια δίκαιη έρευνα χωρίς πιέσεις και παρεμβολές,
            
         
               —
            
            
               να διατάξει την καταβολή αποζημίωσης προς τον προσφεύγοντα, προσωρινώς υπολογιζόμενης σε 71 823,23 ευρώ,
            
         
               —
            
            
               να διατάξει την καταβολή αποζημίωσης ύψους 85 000 ευρώ για την ηθική βλάβη που υπέστη ο προσφεύγων από τον τρόπο που διεξήχθη η όλη διαδικασία και ελήφθη η απόφαση,
            
         
               —
            
            
               να καταδικάσει τον Οργανισμό Θεμελιωδών Δικαιωμάτων στα δικαστικά έξοδα.